정조 19년 · 목
京畿監司徐龍輔啓本放秩朔寧崔昌孫刑曹所管義禁府啓言京畿啓目中本府所管罪人只有仍秩三人他餘罪人等請令刑曹稟處允之敎以喬桐柳興源高行儉朔寧元弼新放刑曹啓言京畿啓目中本曹所管未到配所罪人三陟府魚用圭罪關私掘不可輕議仍置之意請分付道臣允之敎以永宗金弘器抱川金漢星振威權漢玉龍仁郭思儀漣川朴乃玉南陽樂鉉竹山李英春等竝放事分付同罪之一放一漏者待諸道文書畢回啓卿以意見論理草記○忠淸監司李亨元啓本放秩槐山文得行沃川林命光洪州金宗伊林川金龍得李興碩丹陽金宅浚保寧崔處崙文義白起福淸安金光郁靑陽玉就道李貴奉金孫伊定山韓順乭鎭川孫慶裕槐山洪太順全義金大福公州金福成丹陽洪成太刑曹所管義禁府啓言忠淸道啓目中本府所管罪人只有四人而竝置稟秩木川洪大默文義閔琇洪州文斗弘德山金復根罪犯不至深重當此無前大霈合有參恕之道竝放送事分付道臣他餘罪人請令刑曹稟處允之刑曹啓言忠淸道啓目稟秩中鎭川朴忠元有王土地瞞告宮房作弊民間情狀痛惡不可以徒年循例請放依定式改錄不限年公州李仁千李德希懷仁黃應海定山安萬昌等本罪雖是徒年昨年赦典因特敎移錄不限年則亦不可遽議疏釋竝仍置結城康致勳同罪纔已蒙宥未放秩中懷德李學浚鎭川張貞等似此罪名他道亦皆蒙放一體放送之意請分付道臣允之敎以鎭川朴忠元禁府所管之金復根旣放則忠元何足責放送公州李德希安萬昌等減等黃應海放送○全羅監司李書九啓本放秩寶城朴宗元光陽李昌彥金溝盧得中鎭安高永才高敞許穦谷城朴六福刑曹所管義禁府啓言全羅道啓目中本府所管罪人竝置仍秩他餘罪人等請令刑曹稟處允之敎以古群山徐命漸法聖趙▣海南徐宗翊古突山李潤慶全州金晉福申光赫順天李寅協竝放送事分付刑曹啓言全羅道啓目修啓册子稟秩中高山朴順已罪名初不深重綾州沈能亨同罪已爲蒙宥仍秩中潭陽張漵南平趙碩福光州方若玄長城申重良同福朴乃諶泰仁柳尙春沃溝池景祐順天全養直綾州朴聖梓長水柳馨權茂朱金采良順天李奉哲茂長金中呂求禮南龍雲鎭安林石佛等同罪諸人皆已蒙放此亦不可異同海南李命天觀於配案販銅斫木俱無苖脈和應指使亦沒摸捉云則與崔致寬金武祥之躬犯作奸稍有間焉値此無前大霈合有參恕之典竝放送茂朱徐孝中罪名深重依狀請移錄不限年咸平金已得海南僧太云罪人防守何等截嚴而逃躱多年尙未捕捉肆然以逃亡秩懸錄者揆以法意極爲未安請該道臣及地方官竝推考兩罪人刻期跟捕之意分付允之敎以奏御文字何等審愼赦典事體尤係嚴重則罪人名字無不誤書判下之際眩亂莫甚判堂精力之未逮可以推知獨於邊禁犯科之貸頭猾監何以詳知其誰首誰從拈出論理特置請放之秩大失司寇防奸戢宄之道判堂卿則遞差以懲溺職者之戒諸堂推考智島車愼行錦山李勖彬井邑申大遠順天金世鐸同福鄭尙勳和順趙厚璧全州李再東萬頃金景烈茂朱白成玉海南李光旭柳潑順天李奉哲扶安申在祐同福崔興大等他道似此罪犯皆已蒙宥間多有昨年赦典時仍置之類又不必勿論幷卽放送事分付○慶尙監司趙鎭宅啓本放秩興海金得晚巨濟宋大裕禮安具太世榮川柳已同聞慶高三老味刑曹所管義禁府啓言慶尙道啓目未放秩中彥陽李義肅同罪之人旣蒙宥還合有參恕之道而臣府不敢擅便請上裁他餘罪人等令刑曹稟處允之敎以彥陽李義肅當此大霈姑先減等蔚山鄭必秀畿邑同罪先已見宥不可一爲一否亦爲放送事分付刑曹啓言慶尙道啓目稟秩中彥陽崔景大逼人而致死咸陽車鳳祚誣人以竊盜蔚山池應彩官穀逋欠豐基鄭嘉錫梁山崔奎衡丹城朴長淵居昌姜詢岳順興尹錫祚金山鄭時謙等俱是私掘不可輕議竝仍配安東李達孫所坐雖緣殺獄律名係是徒配則宜有參恕寧海尹成伊長鬐金一得機張梁三尙梁山朴成用昆陽金峻欽丹城宋載聲等本罪旣不深重同罪或已蒙家竝放送未放秩中開寧韓宗周英陽高秀岱靑松李熙泰盈德金仁采等似此罪犯已入於他道放秩義興李集勳科場作拏情雖可惡同犯諸人前已蒙放値此無前大霈合有疏釋之典竝放送之意分付道臣私掘罪人之限十年勿放旣有先朝飭敎則今此鄭嘉錫等六名遽置於稟秩大是不察請推該道臣允之敎以彥陽崔景大咸陽車鳳祚逼與誣雖可駭當此大霈容有可恕放送開寧韓宗周英陽高秀岱靑松李熙泰昨年赦典旣勿論又何必仍置機張洪時喆盈德金仁采知禮趙常本義興李集勳彥陽林東彬咸昌李亮徽義城韓判老味禮安金悌得盈德李鐺源安義車慶百永川金奉三等亦爲放送事分付○咸鏡監司金華鎭啓本放秩德源兪漢紀禁府所管北靑朴福哲洪原張忠實刑曹所管禁府啓言咸鏡道修啓册子本府所管罪人竝置仍秩他餘罪人等請令刑曹稟處允之刑曹啓言咸鏡道啓目稟秩中安邊劉德煥德源金樂基洪原崔宗得端川金瓔等或同罪蒙放或罪不深重竝放送未放秩中安邊徐希輔洪原李光澤金英澤文川吳德亨金德有高原李言玉金丁男永興朴昌穆明川李敬純奴五福等同罪之類已入他道放秩恐不可異同竝爲放送之意請分付道臣允之敎以慶源高得泰鏡城柳績減等慶源安廷仁金德柱洪原安寵等俱非罔赦之罪穩城申龜顯何異於李樂鉉乎兄放而弟豈不宥乎富寧德福池殷得茂山崔晃明川鄭德欽高原崔召史慶興金聲百等蟣蝨之徒也竝放送三水姜聖佐放卽其本土爲奴三水金致默高景範等亦不足責竝放送甲山安光福詳考他道同罪放仍間草記三水全世俊依安光福例○平安監司金思穆啓本放秩順川奴順得陽德姜瑞煥刑曹所管禁府啓言平安道啓目中本府所管罪人竝置仍秩他餘罪人等請令刑曹稟處允之敎以碧潼李運彬量移肅川李樂培義州趙亨逵龍川張志默宣川李文喆孟山金愚肅川金履錫泰川金履容竝放朔州具紞減等又啓言碧潼李運彬長連縣量移朔州具紞減等徒三年定配殷栗李義和減一等徒二年半定配白翎具純減一等徒三年定配改錄徒流案事請分付道臣至於李淧關係甚重減等之典不可遽議不得擧行刑曹啓言平安道啓目稟秩中碧潼權漢弼渭原權漢舒昌城李泰膺等同罪諸人京畿放未放回啓中已蒙特宥則不可異同亦爲放送仍秩中龜城金象鉉他道同罪旣置放秩一體放送之意請分付道臣允之敎以仍秩中朔州裵得夏龍川金杰方价川張好星孟山李命臣博川李成蕃龍川馬思赫泰川崔健東龜城李福慶陽德金奉學江東申奉孫龍川崔益柱永柔姜召史孟山趙武金价川申聖位鐵山朴四得竝放送事分付○黃海監司李泰永啓目放秩燈安吉光春金福相長連朴仁成奴大寬金三夢鄭記得安宗瑞高載顯長淵朴性大崔浩毛金殷栗林莫乭松禾張雙童李允碩載寧池德仁白東五豐川安福才谷山李吉金林普鎭朴東右刑曹所管禁府啓言黃海道啓目稟秩中平山府河弼晉同罪之李盛春旣已蒙宥於江原道放未放啓本不可異同放延安府充軍罪人姜五成豐川府流三千里定配罪人李鎭祜殷栗縣徒配罪人李義和等其所罪犯俱係不輕有難遽議疏放姜五成李鎭祜竝仍李義和依新頒定式改錄於勿限年秩事分付道臣他餘罪人等請令刑曹稟處敎以平山河弼晉延安姜五成豐川李鎭祜竝放殷栗李義和白翎具純椒島李淧竝減一等刑曹啓言黃海道啓目放秩中遂安吉光春以玉署下隸罪係犯分昨年赦典時判付截嚴不可以徒配循例疏放移錄不限年秩載寧白東五係是私掘亦爲仍配稟秩中甕津卜命煥長淵金時中甕津金時淵殷栗李化奉等或同罪蒙宥或罪不深重竝放送椒島曹允信行已殊常豐川林大元逼人自死情犯不輕竝爲仍配之意請分付道臣允之敎以遂安吉光春當此大赦不必仍置放送載寧白東五私掘之罪是豈輕放者谷山林普鎭壓良之罪亦豈遽宥者載寧朴東右憑藉營校虐害平民其可無難請放乎至於曹允信林大元之罪犯又皆置之稟秩道伯事萬萬駭然之外徒配之類係是遇赦卽放當置放秩而竝與不限年流三千里之重罪擅錄於放秩似因該道之謬例其爲不審所關非細當該道臣自本曹發緘取招以懲擅便之習此浚亟革謬例之意嚴飭分付仍秩中長連金乭介放送事分付○江原監司李勉兢啓本放秩金化李盛春鐵原金翰周平康黃勉喆禁府所管伊川崔大貴淮陽張壽殷私奴昌福三陟劉應一奴遇山金城金福得平海朴八金柳光得蔚珍李興福沈北煥孫信萬旌善蔡明鼎寧越金繼聖平昌尹玉伊通川私奴銀乭襄陽李斗彬狼川金召史刑曹所管禁府啓言江原道啓目稟秩中高城郡勿限年定配罪人元有朋春川府徒配罪人尹玄錫三陟府徒配罪人李忠佐當初所坐俱係不輕不可遽議疏放元有朋置之仍秩尹玄錫李忠佐依新頒定式以勿限年改錄之意分付道臣他餘罪人等請令刑曹稟旨敎以金化李盛春鐵原金翰周平康黃勉喆春川尹玄錫三陟李忠佐俱以徒年應在遇赦卽放之秩竝放高城元有朋係是勿限年姑減一等刑曹啓言江原道啓目稟秩中金化金鉢罪雖不輕刑配稍久放送金城金世輝罪名深重發配屬耳仍置未放秩中平昌沈綏鎭所犯雖似鄕戰到配亦年久放送之意請分付道臣允之敎以平海李海遇金化朴太萬淮陽卞大珍通川朴成得等竝減等狼川李卽起有首從之別放金城金世輝楊口金潤玉平昌沈綏鎭杆城金致權等竝放